Document ID: 31988R3914

Komisijas Regula (EEK) Nr. 3914/88
(1988. gada 14. decembris)
par analīzes procedūrām sausnas, taukvielu un cukura satura noteikšanai KN koda 19059030 produktos
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopīgo muitas tarifu, kurā jaunākie grozījumi izdarīti ar Regulu (EEK) Nr. 3174/88 [2], jo īpaši tās 9. pantu,
tā kā, lai nodrošinātu vienotu minētajai regulai pievienotās kombinētās nomenklatūras piemērošanu, ir jāparedz pasākumi attiecībā uz analīzes procedūrām KN koda 19059030 produktu cukura satura (saharozes, fruktozes, glikozes, laktozes un maltozes satura summas), tauku satura un sausnas satura noteikšanai;
tā kā veiktajos praktiskajos un zinātniskajos pētījumos šīs regulas 1. pantā minētās analīzes procedūras izrādījušās piemērotas;
tā kā līdz ar šīs regulas spēkā stāšanos jāatceļ Komisijas 1984. gada 19. jūlija Regula (EEK) Nr. 2093/84 par analīzes procedūrām sausnas, taukvielu un cukura sastāva noteikšanai atsevišķos parastos maizniecības izstrādājumos, kuri ietilpst kopīgā muitas tarifa pozīcijā 19.07 [3];
tā kā šajā regulā norādītie pasākumi ir saskaņā ar Nomenklatūras komitejas atzinumu,
IR PIEŅĒMUSI ŠO REGULU.
1. pants
KN koda 19059030 produktu cukura satura (saharozes, fruktozes, glikozes, laktozes un maltozes satura summas), tauku satura un sausnas satura noteikšanai izmantojamas šādas procedūras:
- cukura saturu (saharozes, fruktozes, glikozes, laktozes un maltozes satura summu) nosaka ar augstas efektivitātes šķidruma hromatogrāfiju (HPLC),
- tauku saturu nosaka pēc hidrolīzes ar sālsskābi; vielas, ko pēc šās hidrolīzes var iegūt ar petrolēteri, uzskatāmas par taukvielām,
- sauso vielu saturu nosaka, žāvējot reprezentatīvu paraugu līdz konstantai masai 103 ± 2 °C temperatūrā.
2. pants
Ar šo tiek atcelta Regula (EEK) Nr. 2093/84.
3. pants
Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 14. decembrī

Labels: 3
17
16